stanford-oval/wikipedia huggingface dataset:
Pakkotoisto.com
Historia

Sivuston ensimmäisen version perusti nimimerkki Antton vuoden 2000 loppupuolella nimellä www.roina.da.ru. Kesäkuussa 2001 sivuston nykyinen omistaja ja ylläpitäjä Mike Sirén liittyi ylläpitoon. Joulukuussa 2001 palstan nimi vaihtui muotoon www.roinaforum.net ja sille otettiin pohjaksi EZboard, jonka käyttöönotto osoittautui nopeasti virheeksi. Tammikuussa 2002 Roinaforum siirtyi INT2000-palveluntarjoajan palvelimille, jolla testattiin kahta eri keskustelupalstasovellusta ennen siirtymistä vBulletin-sovellukseen helmikuussa 2002. Maaliskuussa 2002 punttimimmit.da.ru liitettiin Roinaforumiin. Kesäkuussa 2002 rekisteröityneiden määrä ylitti 1000 käyttäjää. Syyskuussa 2002 sivuston uudeksi nimeksi valittiin Pakkotoisto.com. Marraskuussa 2003 palveluntarjoajaksi vaihtui Myvisio Oy.
Aiheesta muualla

Pakkotoisto.com
Pakkotoisto.comin edeltäjät, www.roina.da.ru 1.3.2001 ja www.roinaforum.net 22.1.2002 (Internet Archive Wayback Machine)
One Shell Plaza

One Shell Plaza
One Shell Plaza on Houstonissa Yhdysvalloissa sijaitseva 218 metriä korkea pilvenpiirtäjä. Rakennus on valmistunut vuonna 1970, ja siinä on 50 kerrosta.
One Shell Plazaa käytetään toimistotarkoituksessa, ja se on valmistettu kokonaisuudestaan betonista. Se on saanut ympäristöystävällisyydestään kultaisen LEED-sertifikaatin.
Oukkidouppi

| Oukkidouppi> Tiedot |
| --- | --- |
Toiminnassa:  2012–
Tyylilaji:  hiphop,
Kotipaikka:  Helsinki
Laulukieli:  suomi
Jäsenet:  Överi Börje   Nuori Karvane   Luu T
Aiheesta muualla
Kotisivut
Infobox OKNimi-testi OK: 
Oukkidouppi on suomalainen rap-yhtye. Rumban toimittaja Jarkko Fräntilä kuvaa yhtyettä puhtaaksi internet-ajan ilmiöksi. Helsingin Sanomien kulttuurikriitikko Oskari Onninen kuvaa yhtyeen kappaleita positiivisuusteemaiseksi mindfulnessrapiksi. Yhtye on esiintynyt muun muassa Flow-festivaaleilla ja Tavastia-klubilla.
Yhtye on julkaissut suurimman osan tuotantonsa ilmaiseksi internetissä. Se julkaisi vuosina 2012–2013 30 musiikkivideota YouTubessa.. Lisäksi jokainen yhtyeen jäsen on julkaissut oman soolo-mixtapen syksyllä 2013 SoundCloudissa. Yhtyeen kappale "Kuuden tähden illallinen" on julkaistu Eevil Stöön albumilla Stökiss ja kappale "Vesi=H20 osa 3" kokoelma-albumilla SAY5V Mixtape. Nuori Karvane vierailee Eevil Stöön albumilla Iso vauva Jeesus.
Aiheesta muualla

Oukkidouppi YouTubessa
Oukkidouppi Twitterissä
Oukkidouppi Tumblrissä
Oukkidouppi SoundCloudissa
Pakkoyrittäjä

Pakkoyrittäjä tarkoittaa henkilöä, joka on joutunut yrittäjäksi vastoin tahtoaan. Pakkoyrittäjäksi on voinut joutua esimerkiksi sen jälkeen, kun on tullut irtisanotuksi entisestä palkkatyöstään. Pakkoyrittäjänä voidaan pitää myös vapaaehtoisesti yrittäjäksi ryhtynyttä, joka haluaisi siirtyä palkkatyöhön, ja eläkeiän saavuttanutta yrittäjää, joka ei saa yritystään realisoiduksi.
Pakkoyrittäjä-sanaa on kritisoitu, sillä työttömän ei Suomessa ole pakko ryhtyä yrittäjäksi. Tilalle on tarjottu käsitettä vastentahtoinen yrittäminen. Yrittäjyystieteissä pakkoyrittäjä on vakiintunut termi, vaikka sen määritelmästä ei olekaan yksimielisyyttä. Termi on saanut alkunsa motivaatiokeskustelusta, jonka mukaan ihminen kokee yrittäjyyden joko mahdollisuutena tai pakkona. Nyttemmin asiaa ei kuitenkaan nähdä yhtä mustavalkoisena, vaan puhutaan pakosta osasyynä yrittäjyyteen.
Pakkoyrittäjälle on tyypillistä, ettei hän ole harkinnut yrittäjyyttä. Yrittäjyyteen joudutaan työelämässä tapahtuneen pettymyksen, esimerkiksi työttömyyden kautta. Pettymys heijastuu pakkoyrittäjän uraan ja erottaa pakkoyrittäjän "tavallisesta" yrittäjästä.
Yllä olevasta poiketen pakkoyrittäjyydeksi on myös kutsuttu tilannetta, jossa yrittäjänä toimiminen on henkilön ainoa vaihtoehto hankkia elanto. Tällainen tilanne on ollut yleinen eräissä kehitysmaissa. Sen sijaan kehittyneissä teollisuusmaissa kuten Suomessa sellainen pakkoyrittäjyys on vähäistä.
Vastentahtoisten yrittäjien määrä

Suomessa on noin 260 000 yrittäjää. Yrittäjistä noin 152 000 on itsensätyöllistäjiä. Erään itsensätyöllistäjiä koskeneen tutkimuksen mukaan viidennes heistä työskenteli yrittäjänä vastentahtoisesti. Yli 40 % itsensätyöllistäjistä ilmoitti, ettei vastaavaa palkkatyötä ei ollut tarjolla, jolloin yrittäjyys tarjosi tavan työllistyä.
Suomen Yrittäjien kyselytulosten mukaan noin viidennes yrittäjistä on ajautunut yrittäjyyteen työpaikan menettämisen takia. Tästä huolimatta vain noin 7 % yrittäjistä harkitsisi paluuta palkansaajaksi, jos sellainen mahdollisuus tulisi. Alun vastenmielisyydestä huolimatta valtaosalle yrittäjistä yrittäjyys on osoittautunut hyväksi.
Näennäisyrittäjä

Pakkoyrittäjyys on toisinaan nähty näennäisyrittäjyytenä. Sitä on kritisoitu mm. siitä, että se olisi työn­antajien keino välttää työnantajavelvollisuuksia ja säästää kustannuksia. Näennäisyrittäjän työtä tilaava yritys voi kritiikin mukaan sanella työn ehdot ilman työ­ehto­sopimuksen tai lainsäädännön palkansaajalle takaamaa minimiturvaa. Näennäisyrittäjän toimeentulo ja sosiaaliturva on herättänyt huolta.
Näennäisyrittäjyys liittyy työnantajien haluun ulkoistaa palkkatyötä yrittäjätyöksi. Työnantajat tavoittelevat kilpailukykyä keskittymällä omaan ydinosaamiseensa. Tämän saavuttamiseksi työnantajat ovat mm. ulkoistaneet ydintoimintoihinsa kuulumattomia työntekijöitään yrittäjiksi, joilta ne sitten ostavat palveluita. Jos ostava yritys määrittelee palvelun hinnan ja estää yrittäjää tarjoamasta palveluita myös muille asiakkaille, yrittäjällä ei ole todellisia mahdollisuuksia kilpailla markkinoilla ja valita asiakkaitaan. Toisin kuin palkansaajana, yrittäjä ei saa tuloja ajalta, jolloin hän on sairaana, lomalla tai työtä ei ole. Toisin sanoen näennäisyrittäjä kantaa yrittäjäriskiä, mutta hänellä ei ole riittäviä mahdollisuuksia voiton tavoitteluun tai toiminnan kehittämiseen. On esitetty, että tällaista näennäisyrittäjyyttä ei tulisi kutsua pakkoyrittäjyydeksi tai ylipäätään yrittäjyydeksi, sillä siinä eivät täyty yrittäjyyden edellytykset ja määritykset.
Suomen Ammattiliittojen Keskusjärjestö (SAK) on ilmoittanut tavoitteekseen pakko- ja näennäisyrittäjyyden estämisen.
Ossian Grotenfelt

Karl Herman Ossian Grotenfelt (10. marraskuuta 1848 Viipuri – 14. kesäkuuta 1910 Helsinki) oli suomalainen filosofian tohtori ja lyseon lehtori.
Henkilöhistoria

Ossian Grotenfeltin vanhemmat olivat hovioikeudenneuvos Nils Karl Elias Grotenfelt ja Ottiliana Johanna Crusell. Kamarineuvos Nils Bernt Grotenfelt ja professori Gösta Grotenfelt olivat hänen veljiään,  samoin kuin ylijohtaja Nils Grotenfelt. Ossian Grotenfelt valmistui filosofian kandidaatiksi ja maisteriksi 1873 sekä lisensiaatiksi ja tohtoriksi 1879. Grotenfelt toimi Mikkelin lyseon vt. lehtorina 1877, Kuopion lyseon latinankielen lehtorina 1881–1884 sekä Porvoon lyseon lehtorina 1884–1910. Hän oli lisäksi Porvoon kansakoulujen tarkastajana 1885–1890. Grotenfelt oli Kuopion kaupunginvaltuutettu 1883–1884 ja Porvoon kaupunginvaltuutettu 1891–1910.
Grotenfelt oli naimisissa vuodesta 1874 Anna von Wrightin kanssa.
Teoksia

Pohjois-Hämeen kielimurteesta.   Suomalaisen Kirjallisuuden Seura, Helsinki 1878
Ord- och sakförklaringar till M. Tullius Ciceros tal De imperio Cn. Pompeji.   Söderström, Helsingfors 1894
Ord- och sakförklaringar till M. Tullius Ciceros I och IV tal emot L. Sergius Catalina.    Söderström, Helsingfors 1895
Ord- och sakförklaringar till M. Tullius Ciceros tal för skalden Archias och konung Deiotarus, sammanstälda.    Söderström, Helsingfors 1899
Prässens dag : Borgå, den 5 november 1899, utgiven af  O. Grotenfelt, Edv. Rindell, V. Peltonen.    Borgå 1899
Om Fänrik Ståls sägner.   Borgå 1899
Om utvandringen.    A. Backman, Borgå 1900
J. L. Runebergin Hirvenhiihtäjistä : selittävä johdatus.   WSOY 1904
J. L. Runebergin Hannasta ja Jouluillasta : selittävä johdatus.    WSOY 1905
Historik öfver Slöjdföreningens i Borgå verksamhet 1888-1905 : sammanställd till allmänna finska slöjdutställningen i Kuopio i augusti 1906.    Borgå 1906
Borgäs förste biskop Johannes Gezelius Nepos.     WSOY 1908
Puumala kompanis historia under 1808-1809 års krig.    Historiska Samfundet, Helsingfors 1910
Omar Fraile

| Omar Fraile |
| --- | --- |

Henkilötiedot
Koko nimi:  Omar Fraile Matarranz
Syntynyt: 17. heinäkuuta 1990
Kansalaisuus:   Espanja
Pyöräilijä
Pituus:  184 senttimetriä
Paino:  70 kilogrammaa
Joukkue:  Ineos Grenadiers
Laji:  maantiepyöräilijä
Rooli:  ajaja
Ura
Amatöörijoukkue(et)
2009 2010–2011 2012:  Ibaigane-Opel Seguros Bilbao Orbea Continental
Ammattilaisjoukkue(et)
2013–2015 2016–2917 2018–2021 2022–:  Caja Rural - Seguros RGA Dimension Data Astana Ineos Grenadiers
Suurimmat voitot
 Ranskan ympäriajo, etappi Italian ympäriajo, etappi Espanjan ympäriajo, mäkikirikilpailu 2015, 2016  Maantieajon Espanjan-mestaruus 2021 
 Tiedot päivitetty: 9. tammikuuta 2022 
Aiheesta muualla
www.omarfraile.com
Omar Fraile Matarranz (s. 17. heinäkuuta 1990 Baracaldo, Baskimaa) on espanjalainen maantiepyöräilijä. Hän aloitti ammattilaisuransa Caja Rural - Seguros RGA -tallissa 2013–2015, edusti Dimension Data -joukkuetta 2016–2017, Astanaa 2018–2021 ja vuodesta 2022 alkaen Ineos Grenadiersiä. Hän voitti mäkikirikilpailun Espanjan ympäriajossa 2015 ja 2016. Italian ympäriajossa 2017 hän voitti mäkisessä maastossa ajetun 11. etapin. Hän voitti 14. etapin Ranskan ympäriajossa 2018 sekä maantieajon Espanjan-mestaruuden 2021.
Saavutuksia

Lähteet: Cycligbase, Cycling Archives, Pro Cycling Stats
Paris Eternal

| Paris Eternal |
| --- | --- |
Perustettu:  7. syyskuuta 2018
Paikkakunta:  Pariisi, Ranska
Värit:                     
Sarja:  Overwatch League
Omistajat:  Drew McCourt
Mestaruudet:  0
Paris Eternal on ranskalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2018 ja se on ainoana ranskalaisena joukkueena kotoisin Pariisista. Se pelasi ensimmäisen OWL-kautensa vuonna 2019. Seuran omistaa DM Esportsin toimitusjohtaja Drew McCourt.
Aiheesta muualla

Virallinen sivusto[vanhentunut linkki] (englanniksi)
Ox

Ox tarkoittaa seuraavia:
arabianhevonen, nimeen liitettävä rotutunnus ox, arabialainen hevosrotu
Orient Thai Airlines, IATA-koodi OX, lentoyhtiö
Ox, kanadalainen yhtye
Samer El Nahhal, taiteilijanimi OX, Lordin basisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ox”, voi hakea sivunnimihaulla, laajalla sivunnimihaulla tai tekstihaulla.
Paris FC

Paris FC on ranskalainen jalkapalloseura, joka on perustettu vuonna 1969. Paris FC pelaa kaudella 2024-2025 Ranskan toiseksi korkeimmalla sarjatasolla, Ligue 2:ssa.
Aiheesta muualla

Wikimedia Commonsissa on kuvia tai muita tiedostoja aiheesta .
Joukkueen viralliset sivut (Arkistoitu – Internet Archive) (ranskaksi)
Paris Expo Porte de Versailles

| Paris Expo Porte de Versailles |
| --- | --- |

Rakennuksen tiedot
Sijainti:  Paris, Ranska
Koordinaatit:  48°49′54.077″N, 002°17′6.603″E
Katsojakapasiteetti
 12 000–5 000 
Lisää rakennusartikkeleitaArkkitehtuurin teemasivulla
Paris Expo Porte de Versailles on näyttely- ja konferenssikeskus Pariisissa, Ranskassa. Se sijaitsee 15. arrondissementti Porte de Versaillesin metroasemalla Boulevard Périphériquen ja Boulevards des Maréchauxn välissä. Se on Ranskan suurin messupuisto.
Paris Expo Porte de Versaillesissa on 228 211 m2 (2 456 440 neliöjalkaa) näyttelytilaa, 8 paviljonkia, 2 auditoriota ja 32 kokoushuonetta. Messukeskuksessa järjestetään vuosittain yli 120 messua sekä tapahtumia, monia tuotelanseerauksia ja kongresseja. Kohteen lähelle on tarkoitus rakentaa Tour Triangle, 180 metriä korkea lasipyramidi. Siinä on 120 huoneen hotelli ja 70 000 neliömetriä toimistotilaa.
Vuoden 2024 kesäolympialaisissa käsipallo-, lentopallo-, pöytätennis- ja painonnostokilpailuja järjestetään Paris Expon South Paris Arenassa.
Aiheesta muualla

Kuvia tai muita tiedostoja aiheesta Paris Expo Porte de Versailles Wikimedia Commonsissa
Paris Expo Porte de Versailles
Oskarström

| Oskarström |
| --- | --- |
 Oskarströmin kirkko.
 Oskarström
 Koordinaatit: 56°48′10″N, 12°57′57″E 
Valtio:   Ruotsi
Lääni:  Hallandin lääni
Maakunta:  Halland
Kunta:  Halmstadin kunta
Pinta-ala:  
 – Maa:  3,49 km²
Väkiluku:  4 071
 – Väestötiheys:  1 166,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Oskarström on taajama ja entinen kauppala Halmstadin kunnassa Länsi-Ruotsissa. Oskarström kuuluu Hallandin lääniin ja Hallandin historialliseen maakuntaan. Paikkakunta sijaitsee Smålandista Halmstadiin virtaavan Nissan-joen varrella. Vuoden 2010 lopussa taajamassa oli 4 071 asukasta.
Oskarströmin taajaväkinen yhdyskunta perustettiin Enslövin ja Slättåkran maalaiskuntiin vuonna 1905. Vuonna 1947 Oskarström erottiin näistä kunnista omaksi kauppalakseen. Vuoden 1971 kuntauudistuksessa Oskarströmin kauppala muutettiin Oskarströmin kunnaksi, joka vuonna 1974 liitettiin nykyiseen Halmstadin kuntaan. Kauppalalla ei ollut käytössään vaakunaa.
Oskarströmin seurakunta kattoi kauppalan alueen ja se erotettiin Enslövin ja Slättåkran seurakunnista vuonna 1957. Oskarströmin seurakunta on edelleen olemassa.
Kauppalan sijainti Hallandin läänissä vuoden 1952 kuntajaon mukaisessa kartassa.
Väestönkehitys

| Oskarströmin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 852 | 2 852 |
| 1965 | 1965 |    | 3 220 | 3 220 |
| 1970 | 1970 |    | 3 335 | 3 335 |
| 1975 | 1975 |    | 3 702 | 3 702 |
| 1980 | 1980 |    | 4 019 | 4 019 |
| 1990 | 1990 |    | 4 009 | 4 009 |
| 1995 | 1995 |    | 3 978 | 3 978 |
| 2000 | 2000 |    | 3 867 | 3 867 |
| 2005 | 2005 |    | 4 011 | 4 011 |
| 2010 | 2010 |    | 4 071 | 4 071 |
Lähde: Statistiska centralbyrån (SCB).
Käännös suomeksi
Paris Berelc

Paris MaryJo Berelc (s. 29. joulukuuta 1998 Milwaukee, Wisconsin) on yhdysvaltalainen näyttelijä ja malli, jolla on kanadanranskalaisia ja filippiiniläisiä sukujuuria. Hän on parhaiten tunnettu Disney XD-kanavan action-komediasarjasta Supersairaala (engl. Mighty Med), jossa hän näytteli supersankari Skylar Stormia ja Netflixin Alexa & Katie-sarjasta, jossa hän näytteli Alexa Mendozaa. Vuonna 2015 Berelc sai roolin Disney Channelin elokuvasta Invisible Sister.
Berelcin löysi mallitoimisto Ford Models hänen ollessa 9-vuotias. Siitä lähtien hän esiintyi sadoissa mainoksissa, mukaan lukien Kohl's, Sears, Boston Store ja Kmart. Lisäksi Berelc oli American Girl -nuortenlehden kannessa marras/joulukuun 2009 numerossa. 12-vuotiaana hän aloitti näyttelijänopinnot Acting Studiossa Chicagossa. Ollessaan 14-vuotias Berelc muutti perheensä kanssa Los Angelesiin  luomaan näyttelijänuraa.
Berelc aloitti tanssimisen neljävuotiaana ja oli kilpavoimistelija kuusivuotiaasta 14-vuotiaaksi asti. Hänellä on kolme nuorempaa siskoa, Bless, Joelie ja Skye.
Aiheesta muualla

Paris Berelc Internet Movie Databasessa. (englanniksi)
Olympiakos SFP

| Olympiakos SFP |
| --- | --- |

Perustettu:  10. maaliskuuta 1925
Paikkakunta:  Pireus, Kreikka
Värit:  punainen ja valkoinen
Lajit:  jalkapallo, koripallo, lentopallo, vesipallo, uinti, purjehdus, pöytätennis, nyrkkeily, yleisurheilu, ammunta, painonnosto, paini, tennis ja soutu
Puheenjohtaja:   Sokratis Kokkalis
Olympiacos Syndesmos Filathlon Pireos (kreik. Ολυμπιακός Σύνδεσμος Φιλάθλων Πειραιώς) on kreikkalainen monilajiseura Pireuksen kaupungista. Se on yksi maailman suurimmista urheiluseuroista ja sillä on toimintaa 17 eri lajissa. Seura on Kreikan suosituin, sillä syyskuussa 2015 39% kreikkalaisista kannatti seuraa . Olympiakosin ja Panathinaikosin kannattajien kesken on suurin kilpailu.
Seura on menestynyt kansainvälisesti jalkapallossa, lentopallossa, vesipallossa ja yleisurheilussa. Jalkapallojoukkue Olympiakos FC on voittanut 47 kertaa Kreikan mestaruuden. Seura on voittanut muun muassa koripallon Euroliigan, lentopallon CEV Top Teams Cupin ja Vesipallon Euroliigan.
Joukkueet

Olympiakos FC (jalkapallo)
Olympiakos BC (koripallo)
Olympiakos SFP (lentopallo)
Aiheesta muualla

Virallinen kotisivu (jalkapallo)
Virallinen kotisivu (koripallo)
Virallinen kotisivu (muita urheilulajeja)
Patricia A. Woertz

Patricia A. Woertz tammikuussa 2012.
Patricia A. Woertz (s. 17. maaliskuuta 1953 Pittsburgh, Pennsylvania, Yhdysvallat) on yhdysvaltalainen yritysjohtaja. Hän toimi vuosina 2006–2014 yhdysvaltalaisen elintarvikejalostusyhtiö Archer-Daniels-Midlandin toimitusjohtajana.
Woertz opiskeli Pennsylvanian yliopistossa kirjanpitoa 1974. Hän jatkoi toimitusjohtauutensa jälkeen edelleen hallituksen puheenjohtajana vuoden 2015 loppuun asti. Talouslehti Forbes listasi hänet kymmenen maailman vaikutusvaltaisimman naisten joukkoon 2007.
Olympique de Béja

Olympique de Béja (arab. الأولمبي الباجي‎‎) on tunisialainen jalkapalloseura, joka perustettiin vuonna 1929. Sen kotistadion on Stade Boujemaa Kmiti, joka sijaitsee Béjassa.
Saavutukset

Ligue Professionnelle 2:n mestaruus: 1985, 2006, 2020
Tunisian Super Cup: 1995
Tunisian cup: 1993, 2010, 2023
Tunnettuja entisiä pelaajia

1990-luku
Adel Nefzi (1994–2005)
Mourad Melki (1995–1999)
2000-luku
Farid Ghazi (2004–2005)
Afouène Gharbi (2004–2006)
Timité Sekou (2006–2008)
Päävalmentajat

| Kausi | Valmentaja |
| --- | --- |
2001–2002:  Ali Selmi
2001–2002:  Moncef Arfaoui
2002–2003:  Ridha Akacha
2002–2003:  George Stephanovic
2002–2003:  Lama Bamba
2002–2003:  Abdelkader Jellali
2002–2003:  Kamel Mouassa
2003–2004:  Kamel Mouassa
2004–2005:  Alexander Moldovan
2004–2005:  Wahid Hidoussi
2005–2006:  Fethi Toukabri
2005–2006:  Lotfi Jebara
2006–2007:  Ridha Akacha
2006–2007:  Mohamed Kouki
2007–2008:  Mohamed Kouki
2007–2008:  Mahmoud Ouertani
2008–2009:  Mahmoud Ouertani
2008–2009:  Férid Ben Belgacem
2009–2010:  Khaled Ben Sassi (2009)
2009–2010:  Rachid Belhout (2009–2010)
2010–2011:  Rachid Belhout (5/2010–12/2010)
Aiheesta muualla

Virallinen kotisivu (ranskaksi)
Olé Olé Olé (The Name of the Game)

| ”Olé Olé Olé (The Name of the Game)” The Fans |
| --- | --- | --- |

Singlen tiedot
 Julkaistu: 1987
 Tekijä(t): Armath, Deja
 Tuottaja(t): Roland Verlooven
 Tyylilaji: pop
 Levy-yhtiö: ZYX
Listasijoitukset
  Suomen virallinen lista: 7.
Olé Olé Olé (The Name of the Game) on vuonna 1987 julkaistu saksalainen hittikappale, jota laulettiin jalkapallo-tapahtumissa 1980-luvun loppupuolella. Esittäjän nimenä kappaleessa on The Fans. Kappaleen tuottaja on Roland Verlooven, säveltäjä Deja Armath ja julkaisija ZYX records. Singlen B-puolella on kappaleen instrumentaaliversio.
Suomessa single nousi virallisen listan sijalle 7.
Kappaleet

Olé, Olé, Olé (The Name of the Game) – 5.40
Olé, Olé, Olé (The Name of the Game) – 6.02 (instrumentaali)
Aiheesta muualla

Discogs
Olli Virtaperko

| Olli Virtaperko> Henkilötiedot |
| --- | --- |
Syntynyt: 29. joulukuuta 1973 (ikä 50)
Ammatti:  säveltäjä, muusikko
Muusikko
Tyylilajit:  taidemusiikki
Soittimet:  barokkisello, gamba, laulu
Yhtyeet:  Ensemble Ambrosius (1995–)  Ultra Bra (1995–2001)
Aiheesta muualla
Kotisivut
  [ Muokkaa Wikidatassa ] [ ohje ]  
Olli Virtaperko (s. 29. joulukuuta 1973 Espoo) on suomalainen säveltäjä. Lisäksi Virtaperko on vuodesta 1995 johtanut Ensemble Ambrosius -kamariyhtyettä, joka on tullut tunnetuksi Frank Zappan musiikin esittämisestä barokkisoittimin. Yhtyeessä Virtaperko soittaa barokkiselloa.
Populaarimusiikin puolella Virtaperko toimi 1995–2001 Ultra Bra -yhtyeen laulajana.
Ura

Ylioppilaaksi Virtaperko kirjoitti Kallion lukiosta 1992. Hän aloitti sävellysopintonsa Edinburghin yliopistossa (1993–1994) Peter Nelsonin johdolla ja jatkoi opintojaan Sibelius-Akatemiassa, jossa hänen opettajanaan oli Tapio Nevanlinna. Musiikin maisterin tutkinnon hän suoritti 2005 pääaineinaan musiikin sävellys ja teoria. Pääinstrumenttiaan barokkiselloa Virtaperko on opiskellut Sibelius-Akatemiassa Markku Luolajan-Mikkolan johdolla.[lähde? ]
Virtaperkon läpimurto säveltäjänä tapahtui laajamittaisten orkesteriteosten myötä.[lähde? ] Hänen tyylillisesti monipuolinen tuotantonsa sisältää taidemusiikin keskeisten teostyyppien lisäksi muun muassa bigband-musiikkia, elektronisia instrumentteja hyödyntäviä sävellyksiä sekä teoksia renessanssi- ja barokkisoittimille.[lähde? ] Virtaperkon konsertto Romer's Gap (Arkistoitu – Internet Archive) sähköisesti vahvistetulle sellolle ja orkesterille valittiin Teosto-palkintoehdokaaksi helmikuussa 2017. Virtaperko on Suomen Säveltäjät ry:n varapuheenjohtaja. Hän toimi vuodet 2011-2014 Tampere Biennalen taiteellisena johtajana ja on lisäksi toimittanut musiikkiohjelmia Yle Radio 1 -radiokanavalle vuodesta 2007 (muun muassa Välilevyjä, Aikamme suomalaista musiikkia ja Jälkikoirat).
Vuonna 2021 Virtaperkolle myönnettiin valtion kolmivuotinen taiteilija-apuraha.
Tärkeimmät teokset > Orkesteriteokset ja konsertot

Romer's Gap (Arkistoitu – Internet Archive) (konsertto sähköisesti vahvistetulle sellolle ja orkesterille, 2016, 26')
Multikolor (konsertto baritonisaksofonille ja pienelle kamariorkesterille, 2014, 18')
Ambrosian Delights (konsertto analogisyntetisaattori knifoniumille ja barokkiorkesterille, 2013, 27')
Calvinon viisi sanaa (kaksoiskonsertto sellolle, harmonikalle ja sinfoniaorkesterille, 2010, 35’)
Kuru (sinfoniaorkesterille, 2009, 13')
Tärkeimmät teokset > Kamarimusiikkia

Glass Orifice (kahdelle     klarinetille, 2010, 12’)
Puhallinkvintetto (2007, 16’)
Crimes of the Past (alttosaksofonille ja pianolle,     2006, 12’)
Kalkkeen meri ahtona (konserttikanteleelle ja harmonikalle, 2006, 8’)
Tärkeimmät teokset > Sooloteoksia

Celestial Bodies (konserttiharmonikalle, 2014, 7'30)
Kuulas (sellolle, 2009, 10')
Dawkins (uruille, 2008, 15’)
Pirun keuhkot (konserttiharmonikalle, 2005, 5’45)
Tärkeimmät teokset > Vokaalimusiikkia

Lähteellä (Arkistoitu – Internet Archive) (sopranolle ja ensemblelle, 2014, 18', teksti J.L. Runeberg, käännös Tarmo Manelius)
Lampaanviulu – Uusia suomalaisia kaanoneita (25 laulukaanonia, 2002-2010, © 2010 Atena Kustannus)
Sateen jälkeen (naislauluyhtyeelle, 2008, 5’, Saima Harmajan runoihin, SULASOL)
Tärkeimmät teokset > Teokset vanhan musiikin periodisoittimille

Meren päällä ohuempaa (renessanssinokkahuilukvartetille, 2015, 14')
In nomine 'Shivering' (gambayhtyeelle a5, 2015, 7')
In nomine revised (tenorinokkahuilulle, bassogamballe ja cembalolle, 2013-2014, 10')
Kansanmusiikkigambaa (diskanttigamballe, 2013, 15')
Teokset saatavana Music Finlandin kautta, ellei toisin ole mainittu.
Aiheesta muualla

Olli Virtaperkon virallinen sivusto
Esittely Music Finlandin sivuilla
Virtaperko Ensemble Ambrosiuksen sivuilla
Olli Virtaperkon haastattelu Kantele-lehdessä 12.4.2015
Jari Eskolan esittely Virtaperkon sävellyksestä Multikolor
Orazio Michi

Orazio Michi (n. 1595 Alife – 26. lokakuuta 1641 Rooma) oli italialainen harpisti ja säveltäjä. Hänestä käytettiin nimitystä dell'Arpa virtuoosin taitojensa johdosta.
Michi työskenteli vuosina 1614–1623 Roomassa ja oli sen jälkeen Savoijin Maurizion palveluksessa. Vuoteen 1914 mennessä hänen sävellystuotannostaan tunnettiin vain kuusi aariaa. Vuonna 1914 Alberto Cametti julkaisi Rivista Musicale Italianassa kuvauksen ja luettelon Michin kymmenistä kantaateista, jotka hän oli löytänyt Italian kirjastoista.
Olé Olé – The Party

| Olé Olé – The Party DJ Bobo |
| --- | --- | --- |

Kokoelmalevyn tiedot
 Julkaistu: 11. huhtikuuta 2008
 Formaatti: CD
 Tyylilaji: europop, eurohouse
 Levy-yhtiö: Yes Music
Listasijoitukset
 Sveitsin listan 11.
DJ Bobon muut julkaisut
| Vampires 2007 | Olé Olé – The Party 2008 | Fantasy 2010 |
Olé Olé – The Party on DJ Bobon vuonna 2008 julkaistu albumi. Sen neljästätoista kappaleesta viisi on uusia: "Olé Olé", "The Sun Will Shine On You", "The Last Vampire", "Let The Games Begin" ja "Let The Music Take Control". Levy nousi Sveitsin listan sijalle 11.